3.1+Opiskelijoiden+yksilöllisiin+opintopolkuihin+liittyvät+tavoitteet

3.1 Opiskelijoiden yksilöllisiin opintopolkuihin liittyvät tavoitteet
 Useassa hankkessa on tavoitteena luoda nykyistä paremmat mahdollisuudet yksilölliseen työelämälähtöiseen opiskeluun. Tavoitteissa on kirjattu, että tarkoituksena on löytää ne opiskelijat, joille opintojen suorittaminen laajennetun työssäoppimisen kautta sopii parhaiten. Toisaalta alkukartoituksissa nähdään jo, että yksilöllisten opintopolkujen nähdään mahdollistavan erilaisten oppijoiden huomioimisen ja lisäävän opintojen mielekkyyttä. Yksilöllisten opintopolkujen ja työelämäpainotteisuuden nähdään tukevan valmistumisen etenemistä, nopeutumista ja sijoittumista työelämään sekä antavan kattavan käsityksen alan eri työtehtävistä. Erilaiset oppijat ja heidän erityiset oppimistarpeensa, sekä erityiset oppimistilanteet, joita alkukartoituksissa mainitaan ovat:


 *  Erityistä tukea tarvitsevat opiskelijat
 *  Keskeyttämisvaarassa olevat opiskelijat
 *  Lahjakkaat opiskelijat, joille oppilaitosopiskelu ei tarjoa riittävästi haastetta
 *  Erityistä lahjakkuutta osoittavien opiskelijoiden ammattitaitojen kehittäminen Skills- tasoiseksi
 *  Opiskelijan tarve syventää opintoja
 *  Maahanmuuttajat ja heidän tutustuttaminen suomalaiseen työelämään
 *  Ammattiosaaminen, johon ei voida tarjota oppimista oppilaitosympäristössä
 *  Ulkomaiset työssäoppimiskohteet
 *  Opiskelijoiden jatko-opintomahdollisuuksien parantaminen

Paluu Sisällys-sivulle